# Peu diabètic

El peu diabètic o síndrome del peu diabètic es refereix a la presència d'infecció, ulceració o destrucció (necrosi) dels teixits del peu associada amb neuropatia perifèrica i/o malaltia arterial perifèrica de les extremitats inferiors de les persones amb diabetis mellitus.
A causa de la neuropatia perifèrica associada amb la diabetis (neuropatia diabètica), els pacients tenen una disminució de la capacitat de sentir dolor. Això pot comportar que el pacient no detecti lesions menors durant temps, i així desenvolupi una úlcera. Research estima que la incidència d'úlceres del peu diabètic, durant la vida, en la població diabètica és del voltant del 15% i pot arribar a ser tan alta com 25%.
En la diabetis, la disfunció del nervi perifèric es pot combinar amb malaltia arterial perifèrica (MAP) que provoca mala circulació sanguínia en les extremitats (angiopatia diabètica) i osteomielitis (en especial als dits dels peus) per extensió de les lesions infeccioses a parts toves. Al voltant de la meitat dels pacients amb una úlcera del peu diabètic presenten també una MAP.
El peu diabètic pot presentar també una neuroartropatia concomitant (artropatia de Charcot). Aquesta afecció destrueix ossos i articulacions, deforma greument el peu i és tributària moltes vegades d'artrodesis reconstructives en el cas que l'ús de fèrules especials no sigui efectiu (anomenades en anglès Charcot Restraint Orthotic Walker).
Les úlceres del peu diabètic tenen una evolució tòrpida i necessiten tractaments llargs que alteren la qualitat de vida tan del pacient com de la seva família, ja que requereixen controls i cures freqüents. Quan les ferides triguen molt temps a curar, la infecció pot dur a la necessitat d'una amputació. La infecció del peu és la causa més comuna d'amputació no traumàtica en persones amb diabetis. En casos d'osteomielitis sense necrosi de parts toves, una correcta antibioticoteràpia pot ser tan eficaç com el tractament quirúrgic.

## Factors de risc

Es considera un peu amb risc quan tot i no tenir una úlcera al peu activa, presenta una neuropatia perifèrica (amb la presència de deformitat en els peu o sense) o una malaltia arterial perifèrica, o antecedents d'anteriors úlceres del peu o d'una amputació (distal o transmetatarsiana) dels dits d'aquesta extremitat.
Per valorar de forma objectiva i precoç l'estat del peu diabètic, quantificant el seu grau de deteriorament, s'ha proposat l'ús de la imatgeria de raigs T.

## Referències

* ↑ «Definitions & criteria 2015». IWGDF. Arxivat de l'original el 2016-04-06. [Consulta: 11 abril 2016].
* ↑ Singh, N. «Preventing Foot Ulcers in Patients With Diabetes». JAMA. [Consulta: 21 novembre 2013].
* ↑ International Working Group on the Diabetic Foot. «Guidance on the diagnosis, prognosis and management of peripheral artery disease in patients with foot ulcers in diabetes», 2015. Arxivat de l'original el 1 de març 2019. [Consulta: 23 novembre 2015].
* ↑ Pakarinen, TK; Laine, HJ; Honkonen, SE; Peltonen, J; et al «Charcot arthropathy of the diabetic foot. Current concepts and review of 36 cases» (en anglès). Scand J Surg, 2002; 91 (2), pp: 195-201. Arxivat de l'original el 2017-03-07. DOI: 10.1177/145749690209100212. PMID: 12164523 [Consulta: 6 març 2017].
* ↑ Boulton, AJM «The Diabetic Foot. A: Endotext [Internet]» (en anglès). MDText.com, 2016; Oct 26, pàgs: 20. PMID: 28121117 [Consulta: 6 març 2017].
* ↑ Selva Olid A, Solà I, Barajas-Nava LA, Gianneo OD, Bonfill Cosp X, Lipsky BA «Systemic antibiotics for treating diabetic foot infections». Cochrane Database of Systematic Reviews, 04-09-2015. DOI: 10.1002/14651858. PMID: 26337865.
* ↑ Lázaro-Martínez, JL; Aragón-Sánchez, J; García-Morales, E «Antibiotics versus conservative surgery for treating diabetic foot osteomyelitis: a randomized comparative trial» (en anglès). Diabetes Care, 2014; 37 (3), pp: 789-795. DOI: 10.2337/dc13-1526. PMID: 24130347 [Consulta: 10 març 2017].
* ↑ Mutluoglu, M; Lipsky, BA (en anglès) Lancet Diabetes Endocrinol, 2017; Gen 17, pii: S2213-8587(16)30141-3. DOI: 10.1016/S2213-8587(16)30141-3. PMID: 28108304 [Consulta: 10 març 2017].
* ↑ «Guidance on the prevention of foot ulcers in at-risk patients with diabetes 2015». IWGDF. Arxivat de l'original el 2016-04-04. [Consulta: 11 abril 2016].
* ↑ Weledji, Elroy P.; Fokam, Pius. «Treatment of the diabetic foot–to amputate or not?» (en anglès). BMC Surg. DOI: 10.1186/1471-2482-14-83. [Consulta: 3 març 2017].
* ↑ Hernandez-Cardoso, GG; Rojas-Landeros, SC; Alfaro-Gomez, M; Hernandez-Serrano, AI; et al «Terahertz imaging for early screening of diabetic foot syndrome: A proof of concept» (en anglès). Sci Rep, 2017 Feb 6; 7, pp: 42124. DOI: 10.1038/srep42124. PMC: 5292695. PMID: 28165050 [Consulta: 19 març 2017].

## Enllaços externs

* «3clics - Peu Diabètic». Arxivat de l'original el 2016-04-18. [Consulta: 11 abril 2016].
* Viadé Julià, Jordi. «El peu diabètic». Associació Catalana de Diabetis i Hospital Mútua de Terrassa. [Consulta: 11 abril 2016].
* «IWGDF (The International Working Group on the Diabetic Foot)». Arxivat de l'original el 2016-03-31. [Consulta: 11 abril 2016].